text: Zhang Dainian
  
  publiceret: 2020-12-07 11:01:05+01:00
  Zhang Dainian var en kinesisk filosof, der har udført et stort bidrag til nutidig kinesisk filosofi. Han var bror til Zhang Shenfu, som var professor ved Tsinghua Universitet og introducerede kineserne til Bertrand Russells filosofi. Zhang Dainian forsøgte at forene materialismen og den metodiske logiske analyse med den kinesiske filosofitradition. Han var dog hovedsageligt optaget af kinesisk filosofi og brugte den logiske analyse til at rekonstruere kinesisk filosofi. Zhang Dainan hævdede, at studiet i filosofi må have sit centrum i naturens principper og de ultimative regler for det menneskelige liv. Han havde en vision om, at fremtiden skulle forme en ny kultur, der bestod i en syntese mellem kinesisk og vestlig filosofi. Han har skrevet en række indflydelsesrige bøger om kinesisk filosofi og dens historie, hvoraf enkelte er oversat til engelsk.